Diari Oficial de la Generalitat Valenciana


Sumari del DOGV 3362, del 30-10-1998 (1998/8283)

Rotlle d'apel·lació número 703/1997. Cèdula de notificació.
-----------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/8283


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 703/1997. Cèdula de notificació. [1998/Q8283]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 703/1997, que prové del judici de menor quantia número 348/1995, del Jutjat de Primera Instància de Picassent número 1, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne la magistrada M.ª Antonia Gaitón Redondo, ha vist aquest rotlle d'apel·lació número 703/1997, que prové de les actuacions de judici de menor quantia, promogudes davant del Jutjat de Primera Instància número 1 de Picassent, amb el número 348/1995, entre les parts; d'una, com a demandant apel·lant, la companyia AM de Seguros y Reaseguros, SA, representat pel procurador dels tribunals Luis Muñoz Álvarez, i, d'una altra, com a demandada apel·lada, la companyia Mapfre Seguros Generales, SA, representada pel procurador dels tribunals Javier Roldán García, i, com a demandada apel·lada, la companyia Cheaper, SL, incompareguda en aquesta alçada sobre reclamació de quantitat, en virtut del recurs d'apel·lació interposat per la demandant.
  
Decisió
  
Estimem el recurs d'apel·lació formulat per la representació processal de l'entitat AM de Seguros y Reaseguros, SA, contra la sentència de data 5 de maig de 1997, dictada pel Jutjat de Primera Instància i Instrucció número 1 de Picassent en les actuacions de menor quantia 348/1995, revoquem aquesta resolució i, en lloc seu, estimem la demanda formulada per l'esmentada entitat apel·lant, i condemnem l'entitat Cheaper, SL, i l'asseguradora Mapfre Seguros Generales, SA (Mapfre Industrial SAS) perquè, de forma solidària, paguen a l'entitat AM de Seguros y Reaseguros, SA, la quantitat de 67.268.281 pessetes, més els interessos legals d'aquesta quantitat en els termes assenyalats en el cinqué dels fonaments d'aquesta resolució pel que fa a l'asseguradora codemandada. S'imposen les costes de la primera instància als demandats i no es fa declaració expressa de les causades en aquesta alçada.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, la companyia Cheaper, SL, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.